ทำตัวมั่นใจ มีสไตล์การแต่งตัวเป็นของตัวเอง เลือกเสื้อผ้าคุณภาพดีที่สมตัว
ถ้าคุณรู้สึกอึดอัดใจ คนอื่น ๆ จะสังเกตได้และนั่นจะทำให้คุณดูดึงดูดใจน้อยลงเยอะเลยล่ะ อย่างไรก็ดี แม้ว่าการใส่กางเกงวอร์ม เสื้อยืดย้วย ๆ และรองเท้าวิ่งอยู่ตลอดเวลาจะสบายก็จริง แต่การแต่งกายแบบนี้จะทำให้คุณดูขี้เกียจและดูไม่เรียบร้อยได้   มีเสื้อผ้าที่ใส่แล้วดูดีมากมายที่ใส่สบายเช่นกัน ดังนั้น การเลือกเสื้อผ้าโดยให้ความสำคัญกับทั้งสไตล์และความสบายตัวนั้นเป็นเรื่องที่เป็นไปได้ เอาเสื้อใส่ในกางเกงเว้นแต่ว่าคุณใส่เสื้อยืดอยู่ คุณอาจจะเกลียดการที่ต้องเอาเสื้อใส่ในกางเกง แต่การทำอย่างนี้จะทำให้คุณดูใส่ใจต่อรูปลักษณ์ของตัวเอง อย่าพยายามพรางหน้าท้องด้วยการเอาเสื้อออกนอกกางเกงเลย การเอาเสื้อใส่ในกางเกงน่ะทำให้คุณดูผอมลงนะ หากเสื้อผ้าที่คุณใส่ทำมาจากวัตถุดิบที่ใส่สบายแต่คุณกลับรู้สึกไม่สบายตัวอยู่ดี ปัญหาน่าจะมาจากความพอดีของเสื้อผ้าแล้วล่ะ แต่งกายโดยคำนึงถึงสภาพอากาศเสมอ คุณจะไม่ดูดีหรอกนะถ้าเหงื่อแตกพลั่กหรือสั่นพั่บ ๆ น่ะ ดังนั้น คุณต้องดูแลความสะอาดอยู่เสมอ แต่งองค์ทรงเครื่องให้ดูดี และยืดหลังตรงเข้าไว้นะ   ดูแลตัวเองอย่างสม่ำเสมอให้เป็นกิจวัตรประจำวัน การมีกลิ่นตัวเหม็น ดูสกปรกหรือชื้นเหงื่อน่ะไม่เคยทำให้ใครดูดีหรอกนะ อย่าฉีดโคโลญจน์เยอะเกินไป ฉีดแค่นิดหน่อยน่ะดี แต่ถ้ามากไปคนจะพาลไม่อยากเข้าใกล้ได้นะ ตัดผมโดยเลือกทรงที่ทำให้ตัวเองดูดีและทันสมัย ทรงผมที่ดีคือทรงที่ช่วยทำให้รูปหน้าของคุณดูดี โดยอาจให้ช่างตัดผมดี ๆ เลือกให้ก็ได้นะ ดูแลเสื้อผ้าให้สะอาด รีดให้เรียบ (ถ้าจำเป็นต้องรีด) และคอยซ่อมแซมให้อยู่ในสภาพดีเสมอ อย่าทำหลังงอ กระสับกระส่าย หรือเดินด้วยท่าทีใหญ่โตขึงขังเกินไป เสื้อผ้าที่คุณสวมใส่จะดูดีกว่าเยอะหากคุณทำตัวสบาย ๆ และดูมั่นใจ คุณไม่มีทางรู้หรอกว่าวันนั้นจะเจอใครบ้าง และคุณควรพยายามแต่งตัวให้ดูดีที่สุดเสมอ   การแต่งกายของคนเรามักจะเป็นสิ่งแรกที่สะดุดตาผู้คน และความประทับใจแรกนั้นจะติดค้างใจไปอีกนานเลยล่ะ คุณไม่มีทางรู้หรอกว่าจะบังเอิญเจอคนในฝัน ว่าที่นายจ้าง หรือจะมีนักข่าวท้องถิ่นพุ่งเข้ามาขอสัมภาษณ์เรื่องราวชีวิตเมื่อไหร่ ดังนั้น แต่งตัวให้ดูดีเสมอนะ การแต่งกายตามกระแสอาจจะสนุกก็จริง แต่ถ้าไม่เข้ากับสิ่งที่คุณต้องทำในขณะนั้น การแต่งกายของคุณอาจจะดูไม่เข้าที่เข้าทางได้   รักษาความเป็นตัวของตัวเองไว้และแต่งกายให้เหมาะสมกับสิ่งต่าง ๆ ที่คุณทำ เช่น ถ้าปกติแล้วคุณไม่ได้เล่นกีฬา ก็อย่าแต่งกายราวกับเพิ่งเดินออกมาจากสนามบาสเก็ตบอลเลยนะ เมื่อต้องแต่งตัวไปทำงานหรือไปเรียน คุณต้องเคารพวัฒนธรรมของที่ที่คุณอยู่ การแต่งกายของคุณต้องทำให้คุณดูเป็นมืออาชีพและมีความสามารถ แต่ก็ต้องสะท้อนให้เห็นว่าคุณแต่งกายอย่างเคารพสถานที่ด้วย ถ้าคุณกำลังจะไปสัมภาษณ์งาน ถามทางบริษัทไปเลยว่าปกติแล้วผู้สมัครมักแต่งกายกันแบบไหน คุณควรแต่งกายแบบกึ่งทางการหรือเป็นทางการไปเลย เวลาไปสัมภาษณ์งานน่ะ แต่งเกินดีกว่าแต่งขาดนะ ลงทุนซื้อสูทดี ๆ เพื่อใส่ไปร่วมงานสร้างเครือข่ายทางอาชีพ งานประชุมของอุตสาหกรรมธุรกิจ หรืองานเลี้ยงอาหารค่ำอย่างเป็นทางการ เลือกสูทสีเข้มดูดีมีคลาสจะได้ใส่ได้หลาย ๆ โอกาสหน่อย สีที่เข้าท่าก็เช่น สีเทา สีน้ำเงินเข้ม และสีดำ คุณอาจจะใส่เสื้อยืดของวงดนตรีวงโปรดหรือจะใส่เสื้อลายทหารก็ได้หากการแต่งกายแนวนี้สะท้อนความชอบของคุณ แต่ต้องดูด้วยว่าเข้ากับเสื้อผ้าชิ้นอื่นบนร่างกายไหม การแต่งกายโดยรวมของคุณจะได้ดูเข้าที่เข้าทางหน่อยไงล่ะ เมื่อต้องไปร่วมงานที่เป็นทางการ อย่าแต่งตัวสบาย ๆ เกินไปนัก คุณต้องแสดงให้เห็นว่าคุณเคารพและมีส่วนร่วมกับงานนั้น แต่งตัวให้เข้ากับงานที่ไป คุณต้องแต่งกายให้ดูน่าเข้าหาและมีความมั่นใจนะ คุณไม่จำเป็นต้องฝืนเป็นคนอื่นและการเลือกใส่เสื้อผ้าที่สะท้อนความเป็นตัวคุณก็เป็นเรื่องสำคัญมากเช่นกัน คุณก็แค่ต้องระวังไม่แต่งกายจนผิดกาลเทศะหรือแต่งกายแบบที่จะทำให้คนอื่นมองคุณผิด ๆ ก็เท่านั้น   ไม่ใช่ว่าจู่ ๆ คุณต้องหันมาทุ่มความสนใจให้แฟชั่นและตามกระแสตลอดเวลาเพียงเพราะแค่ต้องการจะแต่งตัวดีหรอกนะ การแต่งกายให้ดูดีไม่ได้แปลว่าคุณจะต้องทำตามกฎของการตัดเย็บเสื้อผ้าและแต่งตัวแบบที่ “ผู้ชายที่แต่งตัวดีทุกคนพึงแต่ง” การที่คุณไม่มีเสื้อเชิ้ตทรงอ็อกซ์ฟอร์ดติดกระดุมสุดคลาสสิกในตู้เสื้อผ้าไม่ใช่เรื่องคอขาดบาดตายอะไร ถ้าปกติแล้วคุณเป็นคนสบาย ๆ เงียบ ๆ และไม่ค่อยทำตัวไร้สาระ การมีเสื้อผ้าเรียบง่าย ธรรมดา ๆ แต่ตัดเย็บอย่างดีไม่กี่ตัวในตู้เสื้อผ้าก็พอไหวอยู่นะ แต่ถ้าปกติแล้วคุณเป็นคนมีบุคลิกชวนเร้าใจและชอบแสดงความเป็นตัวของตัวเองออกมา การมีเสื้อผ้าที่สะท้อนความเป็นตัวคุณอยู่ในตู้ก็เข้าท่าอยู่ แต่คุณต้องรู้จักระงับใจซักหน่อยจะได้ไม่แต่งตัวเลยเถิดเกินไป การแต่งกายที่เหมาะสมคือการที่คุณรู้สึกสบายที่ได้เป็นตัวของตัวเอง ไม่ใช่ซ่อนตัวตนและให้เสื้อผ้าเป็นตัวบ่งชี้สิ่งที่คุณเป็น   การเลือกใส่เสื้อผ้าที่สะท้อนความสนใจของคุณก็ดีอยู่หรอก แต่หลีกเลี่ยงไม่ทำตัวเป็นป้ายประกาศเดินได้ของยี่ห้อสินค้า ทีมกีฬา หรือนักดนตรีจะดีกว่านะ หลีกเลี่ยงไม่ใส่เสื้อที่แสดงข้อความหยาบคายหรือเสียดสี คุณจะดูดึงดูดใจกว่านะถ้าสิ่งที่คุณสวมใส่สะท้อนแง่มุมดี ๆ ให้แก่โลกใบนี้ พยายามอย่าแต่งกายเหมือนกำลังใส่ชุดประจำตำแหน่งหรือเครื่องแบบ อย่าแต่งชุดทหารถ้าคุณไม่ได้กำลังจะไปล่าสัตว์หรืออยู่ระหว่างการฝึกการต่อสู้อยู่ในขณะนั้น ถ้าคุณมีคนดังที่ชอบ การแต่งกายโดยมีเขาเหล่านั้นเป็นแรงบันดาลใจก็ไม่เลวเลยทีเดียว คุณแค่ต้องดูด้วยว่ากิจกรรมและรูปร่างของคุณเหมาะสมกับการแต่งกายแบบนั้นไหม คุณไม่จำเป็นต้องมีรูปร่างสมบูรณ์แบบเพื่อที่จะได้ดูดีเวลาสวมใส่เสื้อผ้าหรอก เสื้อผ้านั้นสามารถทำให้รูปร่างคุณดูเปลี่ยนไปได้อย่างไม่น่าเชื่อและสามารถสร้างภาพลวงให้คุณดูสูงหรือผอมว่าตัวจริงได้ด้วยนะ   คิดซะว่าการแต่งกายนั้นเป็นการสร้างภาพลวงตา พิจารณาแนวเส้นและรูปทรงของชุดว่าถ้าใส่แล้วจะดูเป็นอย่างไรบนร่างกายและคิดดูว่าเสื้อผ้าที่เลือกนั้นช่วยขับสัดส่วนที่ดีที่สุดของคุณหรือเปล่า สัดส่วนของผู้ชายในอุดมคติคือต้องดูสูง ไหล่กว้าง และสะโพกแคบ พิจารณาตัวเองอย่างตรงไปตรงมาว่าร่างกายของคุณเป็นไปตามอุดมคติไหมและหาเสื้อผ้าที่ช่วยซ่อนส่วนที่ควรซ่อนและขับส่วนที่ควรโดดเด่น  คุณจะเพิ่มลูกเล่นให้กับสัดส่วนของตัวเองก็ได้ โดยต้องคำนึงถึงโอกาสและวงสังคมของคุณด้วย นอกจากนี้ คุณต้องคอยระวังด้วยว่าเสื้อผ้าที่ใส่ทำให้ร่างกายคุณดูเป็นอย่างไร แล้วก็ต้องหาจุดสมดุลระหว่างการแต่งกายเพื่อเผยสัดส่วนที่ดูดีและเพื่อเผยรสนิยมทางแฟชั่น ตัวอย่างเช่น เสื้อผ้าแนวฮิปฮอปนั้นมักดูเทอะทะและทำให้ร่างกายส่วนล่างดูใหญ่กว่าส่วนบน ส่วนการแต่งกายแบบฮิปสเตอร์นั้นอาจทำให้คุณดูผอมได้ หากคุณอยากให้ตัวเองมีภาพลักษณ์แบบนี้และไม่ได้จะแต่งตัวแบบนี้ไปงานที่เป็นทางการหรือแต่งไปทำงานก็พอได้อยู่นะ บริษัทผลิตเสื้อผ้าใช้มาตรวัดมาตรฐานเพื่อกำหนดขนาดและความเหมาะสมเพื่อขายเสื้อผ้าให้ลูกค้าหลายกลุ่ม แต่คนแต่ละคนก็มักจะมีร่างกายที่แตกต่างกัน   การใส่เสื้อผ้าให้สมตัวนั้นเป็นเรื่องที่สำคัญที่สุดของการแต่งกาย ไม่ว่าเสื้อผ้าเหล่านั้นจะมีสไตล์ที่วิเศษแค่ไหน แต่ถ้ามันไม่เหมาะสมกับตัวคุณก็อย่าไปใส่เลย สังเกตดูว่าเสื้อผ้าที่คุณลองใส่นั้นดูเป็นอย่างไรบนร่างกายของคุณและพยายามยืดหยุ่นในเรื่องขนาด ในร้านนึงคุณอาจจะใส่ไซส์กลาง แต่อีกร้านคุณอาจจะใส่ไซส์ใหญ่ก็ได้ จำไว้ว่าเสื้อผ้าที่ทำจากผ้าฝ้ายจะหดตัวเล็กน้อยเมื่อคุณซักและอบแห้งครั้งแรก ถ้าคุณคิดจะอบเสื้อผ้าจากผ้าฝ้าย คุณต้องเลือกขนาดเสื้อที่ใหญ่กว่าปกติเล็กน้อยเพื่อที่เวลาหดจะได้พอดีตัว แต่ถ้าคุณซักแห้งเสื้อผ้าบางชิ้นเป็นประจำอยู่แล้ว คุณก็ไม่ต้องกังวลอะไรกับเรื่องนี้ เลือกใส่เสื้อผ้าของยี่ห้อที่ผลิตเสื้อผ้าพอดีกับลักษณะร่างกายของคุณ. คุณอาจจะพบว่ามีเสื้อผ้าบางยี่ห้อและบางร้านที่สมกับตัวคุณมากกว่าเจ้าอื่น ดังนั้น การไปเลือกซื้อเสื้อผ้าเฉพาะจากร้านนั้น ๆ ก็เป็นความคิดที่ดีนะ หาช่างตัดเสื้อดี ๆ บางครั้งเสื้อผ้าจากราวแขวนก็ไม่พอดีตัวแต่เราสามารถทำให้เสื้อผ้าเหล่านั้นพอดีตัวได้ด้วยการปรับขนาดอย่างง่าย ๆ ร้านค้ามากมายมีบริการแก้ทรงเสื้อผ้าในราคาย่อมเยาหากคุณซื้อเสื้อผ้าจากร้านนั้น ๆ  สำหรับเสื้อเชิ้ต รอยตะเข็บที่ต้นแขนควรอยู่ตรงปลายไหล่และความยาวของเสื้อเชิ้ตอาจยาวเกินเข็มขัดได้แต่ไม่ควรยาวเกินสะโพก เสื้อเชิ้ตที่ดีจะพอดีตัวโดยมีแนวตะเข็บไหล่อยู่ตรงช่วงโค้งของไหล่พอดีและแขนเสื้อควรยาวถึงบริเวณก่อนถึงเส้นโค้งรอบมือ (ซึ่งก็คือบริเวณที่มือกับข้อมือบรรจบกันนั่นเอง) สำหรับกางเกง รอบเอวบริเวณเหนือสะโพกควรใส่สบายพอดีตัว ส่วนขากางเกงควรจะยาวลงไปจนถึงบริเวณเหนือขอบรองเท้าแต่ไม่ยาวกรอมพื้น สำหรับกางเกงขาสั้น คุณควรเลือกขากางเกงที่กว้างกว่าเวลาเลือกกางเกงขายาว โดยปลายกางเกงควรยาวอยู่ระหว่างบริเวณเหนือเข่าหรือกลางเข่า เสื้อเชิ้ตที่ตัดเย็บแบบยุโรปจะแตกต่างจากเสื้อเชิ้ตที่ตัดเย็บแบบอเมริกันอยู่นิดหน่อย เสื้อเชิ้ตที่ตัดเย็บแบบยุโรปจะแนบเนื้อกว่าและกระชับด้านข้างมากกว่า ในขณะที่เสื้อแบบอเมริกันจะหลวมกว่าและมีที่ว่างเหลือมากกว่า สีสันของเสื้อผ้านั้นจะช่วยขับสีผิว ดวงตาและผมของคุณได้ ทั้งนี้ก็ขึ้นอยู่กับลักษณะเฉพาะของคุณด้วย สีบางสีอาจจะดูดีมากกว่าสีอื่นยามคุณสวมใส่ นอกจากนี้ สีสันยังช่วยปรับอารมณ์ของคุณได้ด้วยนะ และการเลือกใส่เสื้อผ้าสีสันสดใสที่ดูทันสมัยก็ยังช่วยทำให้คุณดูตามกระแสด้วยล่ะ   ทดลองใส่เสื้อผ้าหลาย ๆ สีและเลือกสีที่เข้ากับคุณมากที่สุด โดยสีที่เหมาะสมควรช่วยขับให้ผิวคุณดูสุขภาพดีไม่ใช่ซีดเซียว  กระดำกระด่าง หรือดูป่วย ๆ ส่วนดวงตาของคุณก็ต้องดูใสเป็นประกาย ไม่ใช่แดงก่ำหรืออิดโรย  ถ้าคุณมีตาสีฟ้าหรือสีเขียว ลองใส่เสื้อเชิ้ตหรือเนกไทสีฟ้าดูสิ สีตาจะได้เด่นขึ้นไง และจำไว้ว่าเสื้อผ้าบางเฉดสี เช่น แดงหรือน้ำตาลจะทำให้สีตาคุณดูหม่นและทำให้คุณดูอิดโรยได้ ถ้าคุณมีผิวซีดและผมสีเข้ม คุณน่าจะลองแต่งตัวด้วยเสื้อผ้าที่เต็มเติมความต่างของสองสิ่งนี้ได้ การใส่เสื้อผ้าสีน้ำตาลแดงหรือสีกากีอาจจะทำให้คุณดูซีดเป็นไก่ต้มได้นะ   สีสันของเสื้อผ้าที่คุณเลือกใส่ควรทำให้คุณรู้สึกมีความสุขและสบายใจ ดังนั้น ใส่ใจซักหน่อยว่าสีของเสื้อผ้าที่คุณใส่ทำให้คุณรู้สึกอย่างไร ถ้าคุณรู้สึกไม่สบายใจที่ต้องใส่เสื้อผ้าบางสีก็อย่าใส่ แม้ว่าสีนั้นจะอยู่ในกระแสหรือเป็นสีประจำทีมกีฬาโปรดของคุณก็ตาม  คนบางคนชอบใส่เสื้อผ้าสีสันสดใสเช่น สีเหลือง หรือสีส้ม แต่สีสันเหล่านี้อาจทำให้คนอื่นรู้สึกประหม่าได้ คุณอาจจะเคยสังเกตเห็นยามออกไปช้อปปิ้งว่าเสื้อผ้าบางสีนั้นเป็นที่นิยมเฉพาะในบางฤดู เช่น สีเหลืองฟลูออเรสเซนต์หรือสีเหลืองมัสตาร์ด การมีเสื้อผ้าสีที่กำลังเป็นที่นิยมเก็บไว้ในตู้ซะบ้างก็ดีอยู่หรอก แต่คุณควรซื้อแต่สีที่ใส่แล้วรู้สึกดีและทำให้คุณดูดีไม่ว่าตอนนั้นอะไรกำลังอยู่ในกระแสนะ   สีบางสีนั้นเป็นสีคลาสสิกที่ไม่เคยล้าสมัย เช่น สีน้ำตาล สีดำ สีกากี สีเทา และสีกรมท่า เสื้อผ้าที่มีสีเหล่านี้นะแต่งง่าย แต่อย่างไรก็ตาม คุณต้องพิจารณาสีผิวและความรู้สึกของตัวเองยามสวมใส่เสื้อผ้าพวกนี้ด้วยนะ  เลือกซื้อเสื้อผ้าสีที่สามารถใส่ได้ทุกวันและซื้อเสื้อผ้าสีเหล่านี้เมื่อคิดจะซื้อเสื้อผ้าแพง ๆ คุณจะได้ใส่เสื้อผ้าเหล่านี้ได้หลายโอกาสและใส่ได้นาน ๆ ไงล่ะ จำไว้ว่าแม้ว่าเสื้อผ้าเหล่านี้จะมีสีกลาง ๆ แต่คุณใส่แล้วอาจจะดูดีหรือไม่ก็ได้ ตัวอย่างเช่น คนบางคนอาจใส่สีดำไม่ขึ้นเลยก็มี คุณควรเลือกเสื้อผ้าที่ผลิตจากวัตถุดิบคุณภาพสูงและมีความทนทาน คุณภาพของเสื้อผ้าสำคัญมาก โดยเฉพาะเมื่อคุณซื้อเสื้อผ้าที่จำเป็นต้องมีติดตู้ไว้ เช่น กางเกงหรือเสื้อผ้าสำหรับโอกาสที่เป็นทางการที่คุณอยากจะเก็บไว้ใส่นาน ๆ   คุณไม่จำเป็นต้องถลุงเงินเมื่อซื้อเสื้อผ้าแต่ถึงอย่างไรก็ต้องใส่ใจคุณภาพเสมอนะ วางแผนจ่ายหนัก ๆ เพื่อซื้อเสื้อผ้าชิ้นสำคัญและจ่ายน้อยลงหน่อยเมื่อซื้อของในกระแสหรือเสื้อผ้าที่ใส่แล้วเก่าเร็วเช่นพวกเสื้อยืด เป็นต้น ร้านขายของมือสองคือแหล่งซื้อหาสินค้าคุณภาพดีเลยล่ะ จำไว้ว่าการซื้อของยี่ห้อแพง ๆ ไม่ได้กะรันตีว่าคุณภาพจะดีเสมอไป ตัดสินใจดี ๆ เมื่อต้องเลือกเสื้อผ้าไม่ว่าจะไปซื้อที่ไหนก็ตามนะ โดยเฉพาะพวกรองเท้า เส้นแบ่งระหว่างการแต่งตัวดูดีหรือแต่งตัวโลโซนั้นบางทีก็อยู่ตรงที่รายละเอียดปลีกย่อยพวกนี้แหละ เครื่องประดับคุณภาพดีน่ะสามารถช่วยทำให้เสื้อผ้าเรียบง่ายดูดีขึ้นได้นะ   ถึงการมีรองเท้าหลายคู่จะดูสาวไปซักหน่อย แต่ก็จะช่วยให้คุณแต่งตัวได้เหมาะสมกับแต่ละโอกาสมากขึ้นนะ นอกจากนี้ การใส่รองเท้าสลับกันในแต่ละวันจะทำให้คุณรู้สึกสดชื่น แถมอายุการใช้งานของรองเท้าแต่ละคู่ก็จะยาวขึ้นด้วย รองเท้ากีฬานั้นเหมาะกับการแต่งกายแบบลำลองดูสปอร์ต อย่างไรก็ดี อย่าเอาแต่ใส่รองเท้ากีฬาอยู่ตลอดเวลา เว้นเสียแต่ว่าคุณอยากดูเป็นวัยรุ่น รองเท้าสีดำดูเป็นทางการคือสิ่งจำเป็นที่ต้องมียามต้องไปร่วมงานที่เป็นทางการ แม้ว่าจะราคาแพง แต่ก็ถือว่าคุ้มค่าแก่การลงทุน โดยเฉพาะถ้าคุณรู้จักดูแลซะหน่อย อย่าซื้อรองเท้าที่มีหัวร้องเท้าเหลี่ยมหรือหัวแหลมเกินไป รองเท้าแบบนี้ไม่คลาสสิกไปตลอดหรอกน่า รองเท้าบู๊ตตะลุยทะเลทราย (Desert boots) หรือรองเท้าบู๊ตหุ้มข้อ (chukkas) นั้นก้ำกึ่งอยู่ระหว่างความลำลองและความเป็นทางการ รองเท้าแบบนี้เหมาะสมสำหรับใส่ออกไปตะลุยราตรีในเมืองเมื่อคุณนึกครึ้มอยากแต่งเนื้อแต่งตัวขึ้นมาแต่ก็ไม่อยากทำตัวโอเว่อร์เกินไป เลือกสีกลาง ๆ ที่ดูดีเช่น สีทราย สีน้ำตาล หรือสีเทานะ รองเท้าหน้าตาราคาถูกหรือใส่ไม่สบายอาจทำให้เครื่องแต่งกายทั้งตัวของคุณดูด้อยค่าลงได้เลยนะ รองเท้าที่ใส่ไม่พอดีอาจส่งผลกระทบต่อท่าทางและอารมณ์ของคุณ ซึ่งจะทำให้ภาพลักษณ์โดยรวมของคุณดูแย่ลงอย่างแน่นอน คุณต้องเลือกใส่เนกไทดี ๆ เสมอเมื่อออกงานเป็นทางการ เนกไทอาจช่วยทำให้สูทธรรมดา ๆ ของคุณดูสไตล์ขึ้นได้เยอะเลยล่ะ ระวังเวลาใส่หมวกหรือหมวกแก๊ป ดูให้ดีว่าหมวกนั้นได้รับการตัดเย็บอย่างดีและเหมาะสมกับกาลเทศะหรือไม่ การใส่หมวกกลับด้านน่ะไม่เคยทำให้ใครดูมีคลาสหรอกนะ แล้วก็ต้องระวังด้วยว่าหมวกจะทำให้ทรงผมคุณดูเป็นอย่างไรเมื่อถึงคราวต้องถอดหมวกออกขึ้นมา ใส่เครื่องเพชรแต่น้อย. คุณคงไม่อยากดูเหมือนตู้เพชรเคลื่อนที่หรือมีเครื่องเพชรอยู่บนตัวมากกว่าสาว ๆ คนอื่นในงานหรอกใช่ไหม แต่การใส่นาฬิกาหรือกระดุมข้อมือที่ดูดีก็อาจช่วยทำให้คุณดูดีขึ้นได้นะ
ทำตัวสบาย ๆ แต่ไม่ทำตัวเลอะเทอะน่ารำคาญ. การขาดสุขอนามัยที่ดีและท่าทางที่เหมาะสมนั้นอาจทำให้คุณดูแย่ได้แม้จะใส่ชุดที่ดูดีที่สุดอยู่. คุณต้องรู้สึกว่าตัวเองแต่งตัวดีเสมอเวลาออกจากบ้าน. แต่งกายให้เหมาะสมกับกิจกรรมที่คุณต้องทำในชีวิตและภาพลักษณ์ที่คุณต้องการสร้าง. คิดถึงบุคลิกของตัวเองตอนที่เลือกเสื้อผ้า. เลือกเสื้อผ้าที่จะแสดงออกถึงความเป็นตัวคุณอย่างระมัดระวัง. แต่งกายให้เหมาะสมกับรูปร่าง. รู้ไว้ว่าเสื้อผ้าที่สมตัวนั้นไม่ใช่แค่พอดีตัวเท่านั้น. เลือกสีสันของเสื้อผ้าให้เหมาะสม. ใส่เสื้อผ้าคุณภาพดีที่สุดเท่าที่สามารถซื้อได้. อย่าขี้เหนียวเมื่อต้องเลือกซื้อเครื่องประดับ.
https://www.wikihow.com/Dress-Well-As-a-Guy https://www.wikihow.com/Dress-Well-As-a-Guy https://www.wikihow.com/Dress-Well-As-a-Guy
Looking Confident Understanding your Personal Style Finding Good Quality Clothes that Fit Well